
The philosophy of blockehain technology 
Abstract 


The concept of digital heterotopia implies a way to describe and analyze the special and 
evolving relationship between the contemporary state and digital money, including blockchain- 
driven cryptocurrencies. The characteristics of the state are affected by the connection with digital 
currencies. Social systems create their own boundaries and sustain themselves according to their 
internal logic, which does not derive from the system's environment. So social systems are 
operationally closed and autonomous - they interact with their environment and there is a general 
increase in entropy, but individual systems work to maintain themselves and preserve their internal 
order. 

Rezumat 


Conceptul de heterotopie digitală implică o modalitate de a descrie şi analiza relația 
specială şi evolutivă dintre statul contemporan şi banii digitali, inclusiv criptovalutele derulate prin 
blockchain. Caracteristicile statului sunt afectate prin conexiunea cu monedele digitale. Sistemele 
sociale îşi creează propriile limite şi se menţin în viață conform logicii lor interne, care nu derivă 
din mediul sistemului. Deci, sistemele sociale sunt închise din punct de vedere operațional şi 
autonome - interacționează cu mediul lor şi există o creştere generală a entropiei, dar sistemele 
individuale lucrează pentru a se menține și pentru a-şi păstra ordinea internă. 

Donncha Kavanagh și Gianluca Miscione introduc conceptul de heterotopie! digitală ca o 
modalitate de a descrie şi analiza relaţia specială şi evolutivă dintre statul contemporan şi banii 
digitali, inclusiv criptovalutele derulate prin blockchain. (Miscione and Kavanagh 2015) 

Caracteristicile statului sunt afectate prin conexiunea cu monedele digitale. Sistemele 
sociale îşi creează propriile limite şi se menţin în viață conform logicii lor interne, care nu derivă 
din mediul sistemului. Deci, sistemele sociale sunt închise din punct de vedere operaţional și 
autonome - interacționează cu mediul lor şi există o creştere generală a entropiei, dar sistemele 
individuale lucrează pentru a se menține și pentru a-și păstra ordinea internă. Sistemele 
autopoietice (precum statul, cu tendinţa de a menţine ordinea interioară cu un grad remarcabil de 
independenţă față de lumea exterioară) pot contrasta cu cele alopoietice. Rezultă un stat cu un 
domeniu de influenţă finit, dar tulburat în ultimul timp de noile forme de bani digitali şi 
infrastructurile corespunzătoare. 

În general, lumea actuală este polarizată politic, cu foarte puţine excepţii. Noile sisteme 
monetare, precum criptovalutele, se încadrează în aceste excepţii, existând tendinţa de decuplare 
a acestora de stat. 

Satoshi Nakamoto, în proiectarea celei mai puternice criptovalute, a luat în considerare 
practic o lume imaginară populată de indivizi care nu au încredere între ei. În conformitate cu 
ideologia libertăţii, unul dintre obiectivele cheie a fost evitarea oricărei autorități. Soluția a fost 
Bitcoin, o variantă care deranjează toate infrastructurile formale actuale. 

Foucault a folosit ideea heterotopiei pentru a identifica locurile în care normele şi 
constrângerile hegemonice nu se aplică. El a folosit mai întâi termenul pentru a descrie spaţii cu 
multiple semnificaţii (Foucault and Miskowiec 1986) care reflectă alte spaţii, identificând diferite 


tipuri de heterotopii. Blockchain manifestă aceste atribute ale heterotopiei, la nivel digital. 


! Heterotopia este un concept elaborat de filosoful Michel Foucault pentru a descrie anumite spaţii culturale, 
instituționale și discursive care sunt într-un fel "diferite": tulburătoare, intense, incompatibile, contradictorii sau 
transformatoare. Heterotopiile sunt lumi în lumi, care în acelaşi timp oglindesc şi totuşi deranjează pe cei din afara 
lor. 

Blockchain este un element în creştere al "spațiului cibernetic" care a fost deja identificat ca o 
formă de heterotopie, (Young 1998) dar are şi trăsături particulare. 

În sistemul blockchain regăsim categoriile separate și opozabile ale heterotopiilor: centrul 
şi periferia, interiorul şi exteriorul, străin şi local, etc. În acest spaţiu, “bibliotecile” şi "muzeele” 
ca tip heterotopic funcționează cu "timp de acumulare nelimitat". (Foucault and Miskowiec 1986, 
26) Deci, blockchain funcţionează în conformitate cu o logică similară. 

Spațiile heterotopice evită normele şi structurile stabilite în favoarea proceselor alternative 
de ordine socială care nu limitează imaginaţia, alteritatea și diferenţa. 

Tehnologii digitale pot fi interpretate şi ca tehnologii notaționale, respectiv un rezultat al 
notării sintactice într-un câmp de referinţă, o versiune tehnologizată a ceea ce Nelson Goodman 
numea un "sistem notațional". (Dupont 2017) Tehnologiile notaționale produc entităţi abstracte 
prin teste pozitive şi fiabile, sau constitutive, teste ale sensului social acceptabil. În consecință, TB 
sunt eficiente în gestionarea activelor digitale, deoarece produc identități abstracte prin 
performanța notării. Tehnologiile digitale creează reprezentări prin abstractizarea proprietăților 
complexe ale obiectelor şi apoi folosesc aceste identități nou formate pentru controlul şi 
gestionarea entităților. Acest proces este apoi folosit pentru a controla şi gestiona entitățile "reale". 
Mai nou, aceste tehnologii pot controla și gestiona persoane şi bunuri reale, bazându-se pe 
abilitatea lor de a abstractiza şi de a gestiona identitățile. 

Goodman consideră că: "Un sistem este notațional dacă şi numai dacă toate obiectele care 
respectă inscripţiile aparțin aceleiaşi clase de conformitate şi putem, teoretic, să determinăm că 
fiecare marcă aparține, şi fiecare obiect respectă inscripțiile, a cel mult unui caracter particular”. 
(Goodman 1968, 156) Codurile, precum codul binar, codul maşinii și codul software, se consideră 
a fi un fel de scriere. Există o prăpastie ontologică între scrierea alfabetică (cod uman) şi Javascript 
(cod pentru computere). Dar există o traducere simplă şi fără probleme între Javascript şi codul 
binar (aparent "limba" folosită de computere). 

TB este un artefact al interacțiunii asincrone a unei rețele de mii de noduri independente, 
cu reguli simple și algoritmice, pentru a realiza o multitudine de procese financiare. (Antonopoulos 


2014, 177) 

